CELEX: 32020Q1223(01)
Language: sl
Date: 2020-12-14 00:00:00
Title: Sklep št. 19-2020 Računskega sodišča z dne 14. decembra 2020 o spremembi člena 19 njegovega poslovnika

23.12.2020   
               
               
                  SL
               
               
                  Uradni list Evropske unije
               
               
                  L 434/66
               
            
         SKLEP št. 19-2020 RAČUNSKEGA SODIŠČA
         z dne 14. decembra 2020
         o spremembi člena 19 njegovega poslovnika
         RAČUNSKO SODIŠČE –
         ob upoštevanju Pogodbe o delovanju Evropske unije in zlasti petega pododstavka člena 287(4) Pogodbe,
         ob upoštevanju odobritve Sveta z dne 23. novembra 2020,
         ob upoštevanju naslednjega:
         
                     (1)
                  
                  
                     V poslovniku Računskega sodišča (v nadaljnjem besedilu: Računsko sodišče) ni dopuščena možnost, da bi Računsko sodišče sprejemalo odločitve na daljavo prek videokonference ali telefonske konference v izjemnih okoliščinah, ki štejejo za višjo silo.
                  
               
                     (2)
                  
                  
                     Da bi se Računskemu sodišču omogočilo sprejemanje odločitev na daljavo v izjemnih okoliščinah, ki štejejo za višjo silo, in da se zagotovi neprekinjenost odločanja računskega sodišča v takih razmerah, je treba Poslovnik spremeniti -
                  
               JE SKLENILO:
         
            Člen 1
            Člen 19 Poslovnika Računskega sodišča se nadomesti z naslednjim:
            
               
                  „Člen 19
                  Postopek odločanja
                  
                     1.   Računsko sodišče odloča na zasedanjih, razen če se uporablja pisni postopek iz člena 25(5).
                  
                  
                     2.   V ustrezno utemeljenih in izjemnih okoliščinah, ki štejejo za višjo silo, kot so zlasti večje krize na področju javnega zdravja, naravne nesreče ali teroristična dejanja, katere določi predsednik, lahko Računsko sodišče sprejema odločitve na zasedanju, preko zasedanj na daljavo, kot sta videokonferenca ali telefonska konferenca, na katerih so člani lahko prisotni na Računskem sodišču ali na drugi lokaciji. Predsednik taka zasedanja sklicuje in jim predseduje ter je odgovoren za to, da se ustrezno izvajajo. Smiselno se uporablja pisni postopek iz člena 25(5).“
                  
                  
                     3.   Odstavek 2 se uporablja za zasedanja senatov in odborov. Dekani zadevnih senatov oziroma predsedniki zadevnih odborov sklicujejo in predsedujejo tem zasedanjem in so odgovorni za to, da se ustrezno izvajajo oziroma.“
                  
                  
                     4.   Odločitve iz členov 4(4), 7(2) in 13(1), za katere se glasuje tajno, lahko Računsko sodišče sprejme na zasedanjih na daljavo iz odstavka 2 tega člena, če se zagotovi tajnost glasovanja.“
                  
               
            
         
         
            Člen 2
            Ta sklep začne veljati na dan sprejetja.
         
         
            V Luxembourgu, 14. decembra 2020
            
               
                  Za Evropsko računsko sodišče
               
               Klaus-Heiner LEHNE
               
                  Predsednik